156 Službeni list Europske unije 03/Sv. 72 32013R0538 13.6.2013. SLUŽBENI LIST EUROPSKE UNIJE L 161/1 PROVEDBENA UREDBA KOMISIJE (EU) br. 538/2013 od 11. lipnja 2013. o utvrđivanju prijelaznih mjera za određene uvozne i izvozne dozvole i potvrde za utvrđivanje unaprijed za trgovinu poljoprivrednim proizvodima između Unije u sastavu na dan 30. lipnja 2013. i Hrvatske EUROPSKA KOMISIJA, uzimajući u obzir Ugovor o pristupanju Hrvatske, a posebno njegov članak 3. stavak 4., uzimajući u obzir Akt o pristupanju Hrvatske, a posebno njegov članak 41., budući da: (1) — Do 1. srpnja 2013. trgovina određenim poljoprivrednim proizvodima između Unije i Hrvatske podliježe predoča- vanju uvozne ili izvozne dozvole. Od 1. srpnja 2013. te se dozvole više ne mogu upotrebljavati za takvu trgo- vinu. (2) = Određene dozvole i potvrde za utvrđivanje unaprijed koje će još uvijek vrijediti nakon 30. lipnja 2013. neće biti iskorištene ili će biti iskorištene samo  djelomično. Obveze preuzete u vezi s tim dozvolama i potvrdama moraju se ispuniti, a ako se ne ispune, aktivira se polo- ženo sredstvo osiguranja. Budući da se nakon pristupanja Hrvatske takve obveze više ne mogu ispuniti, smatra se potrebnim utvrditi prijelaznu mjeru s učinkom od datuma pristupanja, koja će omogućiti oslobađanje polo- ženih sredstava osiguranja. (3) — Mjere predviđene ovom Uredbom u skladu su s mišlje- njem Upravljačkog odbora za zajedničku organizaciju poljoprivrednih tržišta, DONIJELA JE OVU UREDBU: Članak 1. Na zahtjev zainteresiranih strana, sredstva osiguranja položena za izdavanje uvoznih i izvoznih dozvola i potvrda utvrđivanje unaprijed oslobađaju se pod sljedećim uvjetima: (a) u dozvoli ili potvrdi za utvrđivanje unaprijed kao država izvoznica ili država primateljica navedena je Hrvatska. Ako u dozvoli ili potvrdi za utvrđivanje unaprijed nije obvezno navesti državu izvoznicu ili državu primateljicu, gospodarski subjekt mora nadležnom tijelu pružiti zadovoljavajući dokaz da je Hrvatska država izvoznica ili država primateljica; (b) valjanost dozvola ili potvrda za utvrđivanje unaprijed ne istječe prije 1. srpnja 2013.; (c) do 1. srpnja 2013. dozvole ili potvrde za utvrđivanje unaprijed iskorištene su samo djelomično ili uopće nisu iskorištene. Članak 2. Ova Uredba stupa na snagu podložno stupanju na snagu Ugovora o pristupanju Hrvatske i na dan njegova stupanja na snagu. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 11. lipnja 2013. Za Komisiju Predsjednik Josć Manuel BARROSO